চ্যাপম্যান'স পিক
চ্যাপম্যান'স পিক দক্ষিণ আফ্রিকার হাউট সাগর এবং নূডহোক শহরের মাঝামাঝি কেপ উপদ্বীপে অবস্থিত একটি পর্বতের নাম। পর্বতের পশ্চিম অংশটি খাড়াভাবে আটলান্টিক মহাসাগরে নেমে এসেছে যার উচ্চতা কয়েকশত মিটার। পর্বতের এই খাড়া অংশের কিনারা ধরে ‘চ্যাপম্যান’স পিক ড্রাইভ’ নামক একটি দর্শনীয় রাস্তা রয়েছে যা হাউট সাগরের সাথে নূডহোক শহরের সংযোগ স্থাপন করেছে। চ্যাপম্যান’স পিক ড্রাইভে ‘কেপ আরগাস সাইকেল রেস’ এবং ‘টু ওশান ম্যারাথন’ নামক দক্ষিণ আফ্রিকার দুটি সবচেয়ে বড় অংশগ্রহণমূলক প্রতিযোগিতা অনুষ্ঠিত হয়।